ฮั่งเส็งปิดเช้าร่วง 155.13 จุด เหตุวิตกศก.โลก
ฮั่งเส็งปิดเช้าร่วง 155.13 จุด เหตุวิตกศก.โลก
8 ต.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลงโดยดัชนีฮั่งเส็งลดลง 155.31 จุด หรือ 0.69% ปิดภาคเช้าที่ 22,360.63 จุด จากความวิตเกี่ยวกับเศรษฐกิจโลก หลังจากกองทุนการเงินระหว่างประเทศ (IMF) ได้ออกมาเตือนถึงความเสี่ยงจากตลาดเกิดใหม่ ซึ่งกำลังคุกคามเศรษฐกิจโลก
ตลาดหุ้นฮ่องกงปิดเช้าร่วงลง โดยได้รับแรงกดดันหลัง IMF ได้ออกมาเตือนในการประชุมประจำปีที่กรุงลิมา ประเทศเปรูว่า ความเสี่ยงใหญ่ที่สุดต่อเศรษฐกิจโลกขณะนี้อยู่ที่ตลาดเกิดใหม่ ซึ่งบริษัทเอกชนได้ก่อหนี้จำนวนมาก ท่ามกลางเศรษฐกิจที่ชะลอตัวเป็นปีที่ 5 ติดต่อกัน
นายโฮเซ่ ไวนาลส์ ซึ่งเป็นเจ้าหน้าที่ของ IMF ระบุในรายงานเสถียรภาพการเงินโลกว่า IMF ประเมินว่าตลาดเกิดใหม่มีการกู้ยืมมากเกินตัวถึง 3 ล้านล้านดอลลาร์